Američke kompanije PROTIV Trampa, a protiv zabrana kineskih kompanija i aplikacija je i 64% Amerikanaca! (FOTO) | Mondo Portal\n28. novembar, 14:05\nAmeričke kompanije PROTIV Trampa, a protiv zabrana kineskih kompanija i aplikacija je i 64% Amerikanaca! (FOTO) 3 Podeli Podeli na facebook Podeli na twitter Podeli na viber Pošalji na mail\nAutor Marko Čavić 13.08.2020. / 14:53 15:11\nI dok američki predsednik redom piše zabrane ZTE, Huawei, TikTok, WeChat… bude se američke kompanije i građani, koji se s tim ne slažu.\nTrampova administracija, na čelu sa samim predsednikom, već je bez istrage i rezultata proglasila kinesku kompaniju Huawei nacionalnom bezbednošću.\nI ne samo to, američki državni sekretar upravo putuje Evropom i zahteva od EU država da potpišu dokument, kojim će se obavezati da koriste samo opremu, koju odobre NATO, Pentagon, SAD i njihovi saveznici.\nOsim toga, Tramp je pripretio da će, ako se TikTok ne proda do 15. septembra američkoj firmi, zabraniti toj aplikaciji da postoji u SAD, Kanadi, Australiji i na Novom Zelandu, a pritisak na evropske sledbenike američke politike već je počeo. Nakon toga usledilo je i upozorenje Trampa lično, početkom avgusta, da se zabrani i WeChat aplikacija, koja je, takođe iz Kine i globalno je jedna od najpopularnijih aplikacija ikad, iza koje stoji jedna od najvećih kineskih i svetskih kompanija Tencent.\nI dok američke kompanije, posebno u slučaju zabrane poslovanja sa Huawei kompanijom gube milijarde dolara i dovijaju se na različite načine da to poslovanje nekako nastave, moguća i vrlo realna zabrana WeChat aplikacije prelila je čašu, pa su se najveće američke kompanije konačno oglasile i stale na stranu protiv zabranjivanja.\nDisney, Apple, Walmart, Ford i mnoge druge američke kompanije izrazile su svoju ozbiljnu zabrinutost mogućom zabranom WeChat aplikacije, preneo je The Wall Street Journal. Kompanije se ne bore samo protiv zabrane, kao takve, nego se prvenstveno boje za svoje poslovanje, koje je dovedeno u pitanje ovakvim Trampovim potezom. Kompanija Disney preko svojih predstavnika kontaktirala je direktno Belu kuću, pozivajući zvaničnike da obustave bilo kakvu zabranu WeChat aplikacije, jer će do drastično uticati na pad poslovanja te kompanije.\nDonald Tramp je potpisao naredbu, kojom se zabranjuje bilo kakva vrsta poslovanja i transakcija američkih firmi i pojedinaca direktno ili indirektno sa WeChat kompanijom. Disney je reagovao odmah nakon toga, a zatim i Apple, Walmart, Ford i makar još 10 velikih američkih kompanija.\nWeChat je u vlasništvu Tencent kompanije iz Kine, koja nije samo biznis subjekat, nego je u toj zemlji, u Aziji i širom sveta odgovorna za održavanje različitih platformi za plaćanje, e-poslovanje, marketing i druge internet i zemaljske poslove u kojima učestvuju i američke firme. Ukoliko Apple bude morao da skine WeChat iz AppStore prodavnice - biće to mnogo veći udarac za iPhone i Apple, jer korisnici neće imati odakle da koriste najpopularniju aplikaciju preko koje se ne samo dopisuju i pozivaju, nego i vrše plaćanje i drugo poslovanje. iPhone bez WeChat aplikacije u Kini i dobrom delu Azije postaće ne baš bezvredan, ali svakako mnogo manje privlačan korisnicima, od telefona, koji ima WeChat.\nThe Verge je problem, koji bi Apple imao sa izostankom WeChat aplikacije u AppStore-u opisao kao drastično veći, nego što je kompaniji Huawei bez Google aplikacija, za šta se kineska kompanija očigledno snašla vrlo dobro… Prema istraživanju, koje je objavila PhoneArena, protiv američke zabrane TikTok aplikacije trenutno je najmanje 64% ispitanih američkih građana.\ndonald tramp SAD kina TikTok Aplikacije zabrana poslovanje\n15.08.2020. / 23:21\nKo pita ovu budalu Trampa, šta mu smeta Huawei kog djavola. Uvek su bili top kompanija, nema potrebe da se plaši, valjda zna da jede ajfon za doručak pa se uplašio ko miš... Bolje im je da sarađuju sa Huaweiem, ili će Tramp da nagrabusi debelo\nProtiv sam bilo koje zabrane jel kako se pokazuje samo, SAD gubi rnormni količinu novca koje nesmeju sebi da priušte. Deliti nacionalna dobra i tehnologija sa svetom jedino tako kao, civilizacije možemo, da ostvarimo ozbiljan tehnološki napredak u skorije vreme\n13.08.2020. / 15:41\nBas briga Narandzastog sto mu se protivi 64% Amerikanaca kad ga vole srbski trampoidi


Sto Pedeset Kontajnera Za Odlaganje Staklene Ambalaže\nHome AP Vojvodina Sombor Sto pedeset kontajnera za odlaganje staklene ambalaže\nDatum: 2 Aprila, 2021.\nStakleni otpad čini oko 4% celokupnog ambalažnog otpada u regionu.Staklena ambalaža je materijal koji se može reciklirati bezbroj puta.Recikliranjem jedne tone stakla štedi se oko 40% energije i 50% vode potrebne za proizvodnju nove staklene ambalaže\nKada je u pitanju ekologija zagađenje vazduha smanjuje se za oko 20%.\nProjekat „Upravljanje staklenom ambalažom na Zapadnom Balkanu“ se realizuje u periodu od 1. januara 2020. do 31. decembra 2022. godine, a nosioci projekta su Sekopak, Nemačka organizacija za međunarodnu saradnju – GIZ i Nacionalna alijansa za lokalni ekonomski razvoj – NALED.\nProjekatne aktivnosti se sprovodi u okviru programa razvojne saradnje sa privatnim sektorom develop PPP.de, a finansiraju ga Nemačko Savezno Ministarstvo za ekonomsku saradnju i razvoj, Sekopak i Apatinska pivara.\nProjekat „Upravljanje staklenom ambalažom na Zapadnom Balkanu“ se sprovodi na regionalnom nivou – u Srbiji, Bosni i Hercegovini i Severnoj Makedoniji.\nU Republici Srbiji to je pilot projekat koji se realizuje u: Sombor, Niš, Kragujevac i Varvarin.\nCilj projekta je da se unaprede uslovi za uspostavljanje ekonomičnog lanca vrednosti reciklaže stakla na Zapadnom Balkanu i da se poveća procenat reciklaže stakla za 20%.\n„Upravljanje staklenom ambalažom na Zapadnom Balkanu“\nKragujevac i Varvarin\nstaklo predstavlja materijal koji se 100% može reciklirati\nPrevious articleBrnabić čestitala Uskrs po gregorijanskom kalendaru\nNext articleZeleni rubin Đerdapa\nDeda mraz posetio romsku decu – o, ho, ho, ho !\nJoš 9 porodica u svojima kućama


Kokeza: FSS je ozbiljna organizacija, nećemo menjati pravila u toku sezone! – Sport\nPredsednik Fudbalskog saveza Srbije Slaviša Kokeza rekao je da se pravila u domaćem fudbalu neće menjati tokom sezone.\n„Fudbalski savez Srbije je ozbiljna i nezavisna organizacija koja ne podleže bilo kakvim pritiscima i koja se pridržava važećih pravila i propisa. Samim tim nijednog trenutka nismo razmatrali bilo kakve promene tokom sezone“, rekao je Kokeza.\nPredsednik FSS-a rekao je da je savez otvoren za svačije predloge.\n„Isto tako uvek smo otvoreni za predloge klubova, kako Crvene zvezde i Partizana, tako i ostalih koji imaju značajnu ulogu u srpskom fudbalu, navodi prvi čovek FSS-a.\nPrethodno su se o promeni pravila u domaćem prvenstvu oglasili trener Partizana Aleksandar Stanojević i Generalni direktor Crvene zvezde Zvezdan Terzić.\n„Naglasio bih da nijednog trenutka sa rukovodstvom Crvene zvezde nisu vođeni formalni ili neformalni razgovori o promeni pravila o broju stranaca. O tome sam neformalno razgovarao sa direktorom Partizana, ali bez bilo kakvih inicijativa da se tako nešto promeni u ovom momentu. Ukoliko u budućnosti FS Srbije zvaničnim putem dobije takve zahteve, onda ćemo ih razmatrati pred oragnima Saveza koji su za to odgovorni“, zaključio je Kokeza.


B&F reč nedelje: Izbori - Biznis i Finansije\nHome\tVestiPolitika i društvo\tB&F reč nedelje: Izbori\nB&F reč nedelje: Izbori\nBlizu je, ali ipak još nije kraj iščekivanju završetka rekonstrukcije vlade Srbije. Posle današnjeg očekivanog usvajanja Zakona o ministarstvima tek treba da se održi sednica Skupštine Srbije na kojoj će novi ministri položiti zakletvu.\nMožda baš zato – iako i premijer i prvi potpredsednik uveravaju da je u koaliciji sve u redu – kroz štampu „fercera“ reč izbori. Prošle nedelje smo je čuli tačno 181 put, i odštampanu i u etru. Pošto, kako je to ocenio premijer Ivica Dačić, opozicije skoro da i nema, dve vladajuće stranke daju „štimung“ političkim varnicama, pa i dugoročnijim platformama kakva je na primer izjava „Imam Maršalov plan za Srbiju“ (inače drugi iz pera SNS) koja bi mogla poslužiti i za dva a ne jedan predizborni krug.\nAli nije samo vreme pred izbore ono u kojem pravimo političke i ekonomske izbore. Naprotiv. Vreme u kojima se vlade bave samima sobom, takođe predstavlja izvestan izbor.\nSetimo se samo Belgije, gde su građani živeli bez vlade punih 541 dana ili 19 meseci pre nego što su se stranke usaglasile da oforme vladu. Taj rekord bacio je u zasenak i iračku vladu na čije formiranje je trebalo sačekati 249 dana.\nNaša situacije je sasvim drugačija jer vlada, izuzev nekoliko ministara u ostavci radi, ali je uzela letnje ferije da se temeljno reorganizuje – u pravcu koji je donekle još zamućen. U jeku potrage za novim članovima vlade na unutrašnjem i globalnom intelektualnom i ekspertskom tržištu, premijer Ivica Dačić izjavio je da ne drži mnogo do eksperata u vladi dok prvi potpredsednik Aleksandar Vučić tome pridaje izuzetnu važnost. Novi definitivni rok za proglašavanje personalnog sastava vlade ponovo je ovog ponedeljka pomeren za sledeći – za sada je izgleda odlučeno da će biti 18 ministarstva ali još ne znamo kako će ona stranački biti popunjena.\nPartije se bave sobom, a građani svojim životom (ako mogu). Dok su partije koje je trebalo da formiraju belgijsku vladu postizale svetski rekord u neslaganju, belgijski građani su se bavili postavljanjem sopstvenog rekorda: tokom tih 19 meseci napravili su najtežu svetsku skulpturu od sira koja je vagala oko jedne tone, postavljenu u Ostendeu; u julu 2011. jedan barmen je proveo 102 sata služeći non-stop piće u svom baru, a u avgustu je opet u Ostendeu 2.875 građana potuklo svetski rekord u grupnom vežbanju sa hula-hopom.\nRazlog zbog kog se belgijskim građanima manje više fućkalo što nemaju vladu je taj što je federalna vlada odgovorna samo za evropske standarde, odbranu, međunarodne odnose, socijalno osiguranje i pravosuđe dok su tri regionalne vlade koje su radile punom parom odgovorne za sve što život znači: saobraćaj, životnu sredinu, školstvo i lokalne ekonomske projekte. Ili kako je definisao Mark De Vos, profesor na univerzitetu u Gentu, „sve u svemu, stvari još funkcionišu. Dobijamo platu, autobusi saobraćaju, škole su otvorene. Još neko vreme moći ćemo da se provučemo.“\nU Srbiji, kako javljaju mediji izgradnja tunela kroz Frušku goru i obilaznice oko Iriga ne mrda jer su pregovori sa izvođačima stali zbog rekonstrukcije Vlade Srbije.\nI ne samo to, u Srbiji posle rekonstrukcije vlade, najavili su koalicioni partneri, sledi i imenovanje direktora u javnim preduzećima. Takvih je u Srbiji oko 1.300 sa preko 200.000 radnika tj. preko 15 odsto od ukupnog broja formalno zaposlenih u Srbiji, koji takođe, kao zapeta puška i u nervozi čekaju rasplet na republičkom nivou.\nGrađani imaju malu demokratsku snagu da „političare privedu pameti“. Neki ugledni belgijski građani svojevremeno su pozivali na protesno nebrijanje dok vlada ne bude sastavljena, ali je na kraju kao glavni ubeđivački faktor isplivala rejting agencija Standard & Poor koja je spustila kreditni rejting Belgije zbog odugovlačenja sa formiranjem vlade i pripretila da će to učiniti i više puta ako bude potrebno.\nEvo faktora koji su opredelili S&P na ovaj potez a koja pomalo podsećaju na našu situaciju: (1) Politička nestabilnost izazvana nesposobnošću političkih partija da oforme vladu. (2) Visoka zaduženost zemlje (gde je ukupni javni dug dostizao skoro 100% BDP) pogoršana političkom paralizom koja onemogućava vladu da preduzme mere za suzbijanje daljeg rasta duga. (3) Relativno nepovoljni ekonomski uslovi u evrozoni.\nIako je privremena vlada preduzela neke mere da poboljša budžetsku poziciju S&P je ocenio da je to nedovoljno i da bi samo vlada u punom mandatu mogla da sprovede neophodne dublje fiskalne i strukturne reforme.\nPosle ovakvog saopštenja (25. novembra 2011.) vlada je konačno formirana krajem decembra iste godine.\nIako su belgijski političari verovali da ih odugovlačenje neće ništa koštati, analitičari su smatrali da će to imati dugoročne posledice. „Čak i kada se političari jednom dogovore, moglo bi biti prekasno da zainteresuju ljude za svoje motive“, ocenio je Marko Martinelo, predavač političkih nauka na Univerzitetu u Liježu. „Ovakvo otezanje će proizvesti distanciranost ljudi od politike, imaće negativan uticaj na demokratske procese i povećaće jaz između vlade i građana“. Baš kao što u našoj štampi, na forumima i društvenim mrežama, građani polako počinju da doživljavaju rekonstrukciju vlade kao šaradu.\nTim pre što bi i nas svako odgovlačenje moglo ozbiljno da košta.\nInače, Reč nedelje je naša stalna rubrika – svake nedelje uredništvo „Biznisa i Finansija“ bira reč za koju veruje da će obeležiti narednih sedam dana. Od petka do petka agencija Real Time Clipping prati pojavljivanje ove reči u ekonomskom i političkom kontekstu.


Xi lampe imitiraju rane jutarnje sunčeve zrake - Moj Enterijer – Kupatila, Nameštaj, Kuhinje, Garniture...\nKineski studio Neri&Hu iskoristio je mlečno, duvano staklo, kako bi kreirao kolekciju lampi za italijanski brend Poltrona Frau...\nOva linija rasvete dizajnirana kako bi stvarala mekanu svetlost ranog jutarnjeg sunca. Xi lampe dobile su ime po kineskoj reči koja znači „svetlo zore“, posebno vreme na početku dana, kada se sunce rađa.\nSudeći prema partnerima Lindonu Neriju i Rosani Hu, kada su Xi lampe uključene, njihova mekana, puna svetlost evocira na rani jutarnji izlazak sunca.\nKolekcija je sastavljena od dva viseća i jednog stonog komada, a kombinuje tradicionalne istočnjačeke dizajnerske karakteristike sa prepoznatljivim potpisom i kožnim materijalima brenda Poltrona Frau i duvanim staklom kompanije Venetian.\nSvaki deo kolekcije poseduje dva različita tipa duvanog stakla, čiji gornji delovi dolaze sa podjednako rigidnim površinama i transparentnošću, ali i bojom ćilibara, smaragda, safira ili mesečevog kamena.\nNiži delovi stakla ugravirani su bisernim finišima radi stvaranja providnog, mlečnog efekta, koji ujedno stvara toplu i prigušenu svetlost. Snagu osvetljenja takođe je moguće podesiti putem dimer sistema.\nKomadi kože umotani su oko baza ovih lampi, dok u visećim verzijama, kaiševi od ovog materijala deluju kao podrška, omogućujući komadima rasvete da budu okaćeni, nalik trapezima ili delikatnim fenjerima sa horizontalnog nosača.\nU stonim verzijama, ovi ramovi deluju kao podrška ili rukohvat, u zavisnosti od pozicije njihove metalne baze neutralnih mesinganih finiša.\nViseće lampe su postavljene na horizontalnim nosačima, koji mogu biti podešeni u visini, dok njihovi izvori svetlosti mogu biti pomerani po istim, kako bi bili postavljeni u različitim pozicijama.\nXi kolekcija kompanije Neri&Hu predstavljena je na ovogodišnjem sajmu nameštaja Salone del Mobile, održanom tokom Milanske nedelje dizajna, u periodu od 17. do 22. aprila.\nPROČITAJTE SLEDEĆI TEKST: OMA rasveta minimalizam prenosi na viši nivo


ArcelorMittal ulaže 38 miliona KM za osiguranje održivosti proizvodnje – The PRESTIGE\nInvesticije 10.02.2017. ArcelorMittal, ugovor, ulaganje, zenica\nZenička kompanija ArcelorMittal, jedan od najvećih bh. izvoznika, ulazi u fazu realizacije osiguranja boljih uslova za dugoročno planiranu proizvodnju\nU ovoj godini ArcelorMittal Zenica će realizovati dva velika investiciona projekta, a prvi kreće već naredne sedmice, kada je najavljeno potpisivanje ugovora za generalni remont visoke peći u okviru te kompanije. Najavljeni ugovor će biti potpisan sa italijanskom kompanijom “Danieli Corus”, a ukupna vrijednost projekta je 38 miliona KM.\nIz kompanije je saopšteno da potpisivanjem tog ugovora, kompanija ArcelorMittal Zenica još jednom potvrđuje svoju opredijeljenost da nastavi sa radom u Zenici i osigura održivost proizvodnje u narednih 15 godina.\nOve godine planiran je i početak rekonstrukcije pogona Energetike, koja bi uz značajna finansijska ulaganja trebala da unaprijedi tehnološke proizvodne linije u kompaniji i omogući nova radna mjesta, značajno poboljša kvalitet vazduha u gradu Zenici i da omogući kvalitetnije daljinsko zagrijavanje stambenih i poslovnih prostora.


Beograd: Ponovo sele stajalište za turističke autobuse - Novosti - Turistički svet\nBeograd: Ponovo sele stajalište za turističke autobuse\n- Dopis od "Parking servisa" da od 15. marta nemaju nadležnost na parkingu preko puta "buvljaka" ponovo je doveo agencije u situaciju da same iznalaze rešenje za svoje stajalište - kaže za "Novosti" Aleksandar Seničić, direktor Nacionalne asocijacije turističkih agencija "Yuta".\n- Mnogi su odavno sklopili ugovore sa "Lastom" da kreću sa njenog dolaznog perona, ali tu nema dovoljno kapaciteta za sve. Ako se ispune najave da će se i ta stanica izmeštati do maja u Blok 42, znači da opet nije pronađeno trajno rešenje.\nNajbolje im kod "Sava centra"\n"Yuta" je imala svoj predlog za polazište autobusa.\nPredlog grada za stajalište turističkih autobusa bio je i parking SRC "Milan Gale Muškatirović". Međutim, dogovor nije napravljen zbog malog broja mesta, ali i udaljenosti od auto-puta.


Upitan novac iz EU: RS-u odbija mišljenje Evropske komisije | 24h.ba\nHome Vijesti Politika Upitan novac iz EU: RS-u odbija mišljenje Evropske komisije\n– Ne mogu nas dovoditi u poziciju da biramo između pomoći EU i opstanka Republike Srpske. Uvijek ćemo biti opredijeljeni za Republiku Srpsku – rekao je Višković novinarima komentarišući navode u federalnim medijima da je Srpska “krivac” što BiH ne može da dobije 250 miliona evra pomoći od EU za rješavanje posljedica epidemije virusa korona.\n– U mišljenju Evropske komisije ima nekih pitanja koja u ovom momentu nisu prihvatljiva za Republiku Srpsku. Ne možemo dozvoliti da se ukine entitetsko glasanje zato što neko želi da nam pomogne ili nepomogne – rekao je Višković.\nOn je istakao da Srpska neće ispunjavati bilo čije “muzičke želje”, jer bi to značilo da treba da se odrekne nekih svojih nadležnosti.\nPrevious articleJako nevrijeme pogodilo Mostar, oštećeno nekoliko vozila\nNext articleBarca mora platiti pet miliona eura Liverpoolu ako Coutinho osvoji LP sa Bayernom


Zoran Strika | 10. dec 2018.\nPojmovi kao što su bot, trol ili mim (meme) koriste se u Srbiji poslednjih nekoliko godina, iako u svetu postoje ozbiljna istraživanja u vezi sa ovim fenomenima. Ipak, u javnosti i dalje postoje dileme u razgraničenju pojmova kao što su bot i trol.\n„Botovi se trude, u našem slučaju veoma slabo, da njihova aktivnost izgleda kao nešto što je spontano poniklo iz samog društva, a u stvari je sve dirigovano i unapred dogovoreno. Ako bismo napravili analogiju sa stvarnim životom i sa politikom, botovi bi bili oni koji autobusima iz drugih gradova dolaze na neki miting, kako bi glumili da su građani tog grada koji su iskreno zainteresovani za otvaranje mosta, lifta ili javnog WC-a. Trolovi u stvarnom životu bi bili oni koji bi određenu grupu uznemirili i menjali temu“, objašnjava Tatjana Vehovec iz Centra za nove medije.\nSociolog Dalibor Petrović, koji se bavi istraživanjem interneta u Srbiji, poručuje da ideološka ubeđenja predstavljaju čvrste dispozicije i da botovi na to još uvek nemaju snažan uticaj.\n„Postoji jedan drugi uticaj koji je dosta važan, a to je uticaj kvarenja. Postoji ideja da se obesmisli rasprava na društvenim mrežama, da se taj prostor zagadi i da se izgubi kredibilnost, koja bi se vratila mejnstrim medijima. To je ono što je najdramatičnije i, s druge strane, jasno nam pokazuje pravce razmišljanja kome odgovara da je to tako. Već godinama imamo ‘frejmovanje’ interneta kao jednog mračnog mesta, gde se uglavnom dešavaju razne nepodopštine. Mi smo deo jednog globalnog trenda obesmišljavanja i zatvaranja interneta, od prostornog ka kanalskom mediju, i to je ono što je najstrašnije“, ukazuje Petrović.\nVehovec: Armija užasnih kreatura\nU Srbiji postoji hiperprodukcija realnosti, kaže Vladan Joler iz Share Fondacije. Po njegovim rečima, ukoliko se razmišlja o tome kao o predstavi, onda se uviđa da postoji jedan glavni glumac, kao i jedan grad u kojem se veći deo radnje odvija. U 80 odsto slučajeva u vestima se pojavljuje Beograd, ostatak je Srbija, a to naziva jednom vrstom rijaliti programa.\n„Ako gledate izvor tih vesti shvatate da postoje dve ili tri agencije odakle sve dolazi. Razlog zašto je to tako jeste i taj što je novinarstvo u neku ruku umrlo u međuvremenu, zbog toga što je biznis model medija u kojem se to pojavljuje brojanje klikova, pregleda. Tako da ni ne postoji prevelik razlog zašto bi se proizvodile vesti, ako mogu da se preuzmu odnekud“, smatra Joler.\nNedavno je objavljeno da su članovi Internet tima Srpske napredne stranke, njih 3.456, za oko godinu dana napisali 10 miliona komentara na više od 200.000 vesti. Po rečima Tatjana Vehovec, botovi u Srbiji ne žele da utiču na uverenja ili na svest, niti želi da utiče na izborne rezultate, jer su oni izvesni.\n„Ipak, on može da zagadi prostor, da vas uplaši. Dve godine sistem koji je tipičan samo za ovu zemlju bio je da svako ko je imao kritičku misao na Tviteru bude napadan najstrašnije moguće, tako da se velika većina ljudi ili povukla ili je ugasila naloge ili su ućutali. Oni nisu mogli da urade ono što su ruski botovi uradili za Trampa, a to jeste uticaj na konačan rezultat. Ova armija užasnih kreatura, anonimnih pre svega, lutkica koje igraju onako kako treba, pošto nisu mogli da utiču na javno mnjenje, onda su uticali na to da se spusti jedna kritičnost i da imamo mnogo manji broj ljudi koji su spremni da iskažu svoje mišljenje na Tviteru, nego što smo to imali pre dve godine“, kaže Vehovec.\nNadovezujući se na priču o botovima i njihovu aktivnost, Joler koristi termin „inverzna cenzura“.\n„Imate jednu proizvodnju šuma i buke, cenzure kroz metod kreiranja gomile besmislenih glasova, i od te gomile više ne možeš da utvrdiš šta je realnost, šta je pravi glas ili šta nije.“\nPepe protiv političke korektnosti\nUgledni magazin „Njujorker“ nazvao je 2016. „godinom političkog trola“. Internet mim „Pepe the Frog“ (Žabac Pepe) postao je simbol alternativne desnice u SAD. Tumačenja odlaze i u pravcu ukazivanja na korelaciju između popularnosti Pepea kao Amerike koja je protiv establišmenta i političke korektnosti, izbeglica, i uspona Donalda Trampa.\nDalibor Petrović kaže da ne bi okrivio Pepea za radikalizaciju američke scene, objašnjavajući da mim postaje kulturni izraz koji ima moć da prevaziđe mali prostor i okupi veliku zajednicu.\n„Pepe nosi jednu vrstu cinizma, prezira prema mejnstrimu, a on je u Americi politički korektan, predstavlja ga kosmopolitska elita, što u mnogim grupama američkog društva izaziva otpor. On je divno korenspodirao Trampu, koji isto tako nije previše lep, možemo da govorimo o jednom žapcu, koji se pretvara u princa, odnosno predsednika. I Pepe dobija punu snagu kada ga Tramp šeruje sa nekim svojim karakteristikama. Ne bih direktno optužio mim i rekao da će on radikalizovati društvo, ali svakako u doba rascepkanih društava i supkultura, mi se okupljamo oko nekih kulturnih elemenata, a zbog određenih okolnosti neki prevazilaze lokalitet u kojem nastoje da povežu velike grupe ljudi, iako su potpuno različiti, ali ih ujedinjuje u njihovom otporu prema nečemu, a to je sada neoliberalna mejnstrim politika“, dodaje Petrović.\nVladan Joler skreće pažnju na vrednosti interneta i njihovu (zlo)upotrebu.\n„Ako kažemo da su vrednosti anonimnost, sloboda izražavanja, pitanje je na koji način smo mi kao društvo i dalje spremni da to sve podržavamo samo zato što je desnica pronašla u tome alat. Ukoliko gledate priču sa našim botovima, alati koji oni koriste su divni, alati za anonimnost, recimo. To je osnovno pitanje kako možemo da živimo sa tim vrednostima. Ta edukacija o kojoj mi pričamo morala bi da bude dosta dublja. U dubini svega toga postoje neke vrednosti koje su osnova, kao što su decentralizacija, sloboda izražavanja, anonimnost. Moramo da razumemo kako ćemo da se nosimo sa (zlo)upotrebom tih vrednosti od strane desnice“, zaključuje Joler.\nTribinu „Trolovanje na srpski način“ organizovala je Fondacija 021, uz podršku Misije OEBS-a u\nBotovi Dalibor Petrović Tatjana Vehovec Trolovi Vladan Joler\n← Poslednje reči Džamala Kašogija\nNovinar francuskog “Monda” napustio konferenciju Crvene zvezde →


Dubinska terapijska metoda\nTeorija psiheTu možemo videti da može postojati mnogo uzroka naših sadašnjih problema koji imaju korene u našoj prošlosti ili u našoj psihi, a mi se terapijom možemo vratiti ovim problemima da bismo ih shvatili i na zadovoljavajući način rešili.\nTeorija ličnostiNa ovaj svet dolazimo i zbog toga da bismo rešili sve ove probleme. Dolazimo mi, naša duša sa svim svojim iskustvima iz prethodnih inkarnacija, a naš instrument (alat ) za spoznaju novih iskustava je naše telo.\nTehnike regresoterapijeScenario cele terapije bazira se na problemima koje klijent opisuje tokom terapijskog razgovora. Regresoterapeut ima na raspolaganju niz tehnika koje mu pomažu da pronađe najefikasnije rešenje za problem klijenta.\nCiljevi terapijskog procesaKakvi su ciljevi terapijskog procesa\nČesto postavljana pitanja u vezi sa regresijomKakvi su pitanja u vezi sa regresijom\nSpisak RegresoterapeutaTerapeuti su prošli celu edukaciju Regresoterapije po metodi Patrika Balinta, završili je profesionalnim kursom Profajling, predali završni rad nakon obuke , imaju terapijsku praksu sa najmanje 60 klijenata pod supervizijom.\nMapa RegresoterapeutaSvi regresoterapeuti po metodi Patrika Balinta


Poštovani, Živim u vanbračnoj zajednici sa nevenčanim suprugom (sa kojim imam ćerkicu od X godina) u mom stanu koji sam nasledila od oca, a sa nama živi i moj sin iz prvog braka, koji ima X godina i prima alimentaciju mesečno od nekih X dinara, odnosno 22% bruto primanja bivšeg supruga. Moj nevenčani suprug sa kojim živim i osnovala sam porodicu ima sina iz prvog braka kome isto plaća alimentaciju 22% bruto, pa to mesečno bude oko X hiljada. Problem je što je ta alimentacija određena kada je moj suprug bio sam, a njegova bivša supruga nije bila zaposlena, ali su se okolnosti u međuvremenu promenile. Ona se zaposlila i prima nekih X hiljada, a moj suprug i dalje plaća 22% bruto alimentaciju. Znači živimo u mom stanu sa jednom njegovom platom koja je negde oko X hiljada, ja sam nezaposlena, školujemo ćerkicu i delimično izdržava i mog sina iz prvog braka. Finansijska situacija je više nego loša pa želimo da znamo kakve su mogućnosti da se smanji alimentacija jer moj suprug smatra da nam je porodica oštećena, a posebno naša ćerkica. Još da napomenem da mu je sin napomenuo da želi da upiše višu školu upravo da bi morao i dalje da plaća alimentaciju. Stambeno pitanje nemaju rešeno, stanuju privatno.\nKriterijumi koji se uzimaju u obzir prilikom određivanja izdržavanja propisani su odredbama Porodičnog zakona. Član 160. PZ-a kaže da se izdržavanje određuje prema potrebama poverioca i mogućnostima dužnika izdržavanja, pri čemu se vodi računa o minimalnoj sumi izdržavanja. Potrebe poverioca izdržavanja zavise od njegovih godina, zdravlja, obrazovanja, imovine, prihoda te drugih okolnosti od značaja za određivanje izdržavanja. Mogućnosti dužnika izdržavanja zavise od njegovih prihoda, mogućnosti za zaposlenje i sticanje zarade, njegove imovine, njegovih ličnih potreba, obaveze da izdržava druga lica te drugih okolnosti od značaja za određivanje izdržavanja.\nDalje, član 162. propisuje da ako se visina izdržavanja određuje u procentu od redovnih mesečnih novčanih primanja dužnika izdržavanja (zarada, naknada zarade, penzija, autorski honorar itd.), visina izdržavanja, po pravilu, ne može biti manja od 15% niti veća od 50% redovnih mesečnih novčanih primanja dužnika izdržavanja umanjenih za poreze i doprinose za obavezno socijalno osiguranje. Ako je poverilac izdržavanja dete, visina izdržavanja treba da omogući najmanje takav nivo životnog standarda za dete kakav uživa roditelj dužnik izdržavanja.\nTakođe, član 164. propisuje da se visina izdržavanja može smanjiti ili povećati ako se promene okolnosti na osnovu kojih je doneta prethodna odluka.\nObzirom da su se okolnosti značajno promenile u odnosu na vreme kada je prethodna odluka o visini izdržavanja doneta (pre svega, Vaš nevenčani suprug i Vi ste dobili dete koje školujete isključivo od njegovih prihoda), on može podići tužbu pred nadležnim sudom kojom će zahtevati smanjenje visine izdržavanja koje je dužan da daje sinu iz prethodnog braka.


Kako je evropski parlament aminovao regionalne autokrate – Zavera\nZTP 7. februara 2021.\t0 Komentara\nKrajem prošle godine Donald Tusk, predsednik Evropske narodne partije (EPP), koalicije desnog centra u Evropskom parlamentu, tvitovao je kritike na račun Fidesa, stranke mađarskog premijera Viktora Orbana. Nakon što je Tamaš Dojč, istaknuti Fidesov političar, uporedio lidera EPP-a Manfreda Vebera sa Gestapom, činilo se da će Fides ponovo biti proteran iz najveće političke porodice u uniji.\nPokušaj proterivanja Orbanove stranke traje govoto čitavu deceniju, ali Fides ostaje član EPP-a. Istina, od 2019. je „suspendovan“, tako što mu je zabranjeno učešće u kolektivnim odlukama EPP-a. Ipak, članovi Fidesa i dalje imaju pravo da u ime EPP-a govore na plenarnim zasedanjima, te obavljaju zadatke u odborima i drugim formalnim telima koja pripadaju grupi.\nKako stvari stoje, verovatnije je da će Fides sam istupiti iz EPP-a u pogodnom trenutku, kao što je i sam Orban nagovestio. EPP-ov problem sa Fidesom deo je šireg spora između EU i država članica sa urušenom demokratijom, posebno Mađarskom. Prošla je gotovo decenija otkako je Orban, kao novi premijer, prepravio mađarski ustav i izborni zakon, te onesposobio Ustavni sud zemlje.\nFides je 2017. doneo novi zakon kako bi „počistio“ nevladine organizacije finansirane od strane američkog milijardera mađarskog porekla Džordža Soroša, označavajući ih kao „strane agente“. Tokom 2019., ugledni srednjoevropski univerzitet, koji je Soroš osnovao nakon pada komunizma, preselio se iz Budimpešte u Beč, nakon što je posebnim zakonom onemogućeno njegovo legalno delovanje u Mađarskoj. U novembru prošle godine, tokom vanrednog stanja proglašenog zbog pandemije koronavirusa, vlada je progurala zakon koji suštinski sprečava male opozicione stranke da prijave nacionalne liste kandidata na parlamentarnim izborima.\nZa to vreme, reakcije EPP-a nisu išle dalje od izražavanja zabrinutosti i povremenog gunđanja. Njegovo ponašanje ilustruje šupljinu transnacionalnih političkih grupacija i neželjene posledice izgradnje panevropske demokratije. Stvorena na počecima evropskog projekta, radi podsticanja saradnje između ideološki sličnih partija iz različitih zemalja, stranačka infrastruktura Evropskog parlamenta trebalo je da pokrene doba istinske demokratije, u kojoj bi panevropske političke institucije preuzimale sve značajniju ulogu.\nMeđutim, to se nije dogodilo. Tokom nedavnih političkih, socijalnih i ekonomskih kriza, evropska politika je ostala pretežno nacionalna. Transnacionalne partije unije, EPP, Socijalisti i demokrate (S&D), liberalna Evropska obnova i druge, svojim članovima pružaju obuku, mogućnosti umrežavanja i druge resurse, koje uglavnom finansiraju evropski poreski obveznici. Međutim, briselski partijski sekretari ne propisuju uslove nacionalnih izbornih programa, niti proveravaju nacionalne kandidate koji ih zastupaju. Utisak je da nemaju puno uticaja na svoje neposlušne članove.\nPrema tzv. Spitzenkandidaten sistemu, stranke predlažu kandidate za predsednika Evropske komisije pre evropskih izbora. Ranije je predsednik komisije određivan dogovorom između država članica iza zatvorenih vrata, ali je novi sistem, uveden 2014. radi veće transparentnosti, podigao značaj evropskih izbora vezivanjem njihovih rezultata za vrhovno izvršno telo unije. Posledica je da su panevropske stranke još više opterećene svojom brojnošću, na štetu svih drugih principa.\nViktor Orban, parlament EU (foto: MTI/Hungary Today)\nOrbanov Fides je ubedljivo najveća briga EPP-a, ali nije jedina. Pre nego što je počeo da širi teorije zavere o predsedničkim izborima u SAD-u, slovenački premijer Janez Janša je disciplinovao javne emitere i obustavio parlamentarnu kontrolu nad državnim budžetom. Takođe, EPP godinama gleda kroz prste bizarnoj kleptokratiji bugarskog premijera Bojka Borisova.\nProblem prevazilazi i sam EPP. Pre suspenzije (mada ne i proterivanja) rumunske Socijal-demokratske partije, S&D je ostao blagonaklon, iako su uzastopne rumunske vlade podrivale nezavisnost sudova i sabotirale borbu protiv korupcije. U Slovačkoj, pod nadzorom stranke Pravac-Socijaldemokratija Roberta Fica, takođe člana S&D, mladog novinara i njegovu verenicu ubili su mafijaši povezani sa vrhovima policije i pravosuđa. Češki oligarh i populistički premijer Andrej Babis ostaje član Makronove Evropske obnove, uprkos sukobu interesa i krivičnoj istrazi zbog zloupotrebe subvencija iz EU.\nU principu, trebalo bi da postoji politička cena ukoliko članovi panevropskih partija naruše osnovne demokratske principe. Ali, s obzirom da evropska politika ostaje izrazito nacionalna, malo glasača je uopšte i svesno postojanja političkih partija na nivou EU. Još manje njih je spremno da kazni svoje nacionalne političare zbog udruživanja sa autokratama iz drugih zemalja EU.\nIpak, sve dok glavne panevropske partije u svoje redove primaju nedemokratske nacionalne lidere, one će im time pružati međunarodni ugled. To inače korumpiranim, a ponekad i autoritarnim liderima daje nezasluženi legitimitet, koji oni često koriste za poklapanje kritičara na domaćem terenu. To je suprotno osnovoj svrsi panevropskih partija. Prihvatajući mlade političke stranke sa evropskog istoka, zapad je verovao da će tako ojačati standarde parlamentarne demokratije. Međutim, kao i u slučaju proširenja EU, rezultati su bili neubedljivi.\nU mađarskom slučaju, neprekidno podilaženje Orbanu bilo je katastrofalno. Nedavni ustupak Angele Merkel oko budžeta EU dokazao je da stil Orbanove vladavine ne utiče na darežljivost unije. Indikativno je da je ubrzo nakon postizanja kompromisa, nemački proizvođač automobila Daimler najavio investiciju vrednu 100 miliona evra u svoj pogon u Mađarskoj, prihvatajući obilnu državnu pomoć mađarske vlade.\nPosledice po kredibilitet unije su ogromne. Recimo, politički lideri zapadnog Balkana ili Ukrajine mogu izvući samo jedan zaključak: postkomunističke kleptokrate i ambiciozne autokrate biće tolerisane u panevropskim političkim grupacijama. Nažalost, nije verovatno da će se ovakav trend promeniti. Prethodni pokušaji stvaranja sveevropske demokratske kulture dali su pokriće autoritarnim političkim akterima. Bez velikog pročišćenja panevropskih partija, odbrana demokratije i vladavine prava ostaće tek na nivou retorike.\nTagovi:EU, Mađarska, Orban, parlament, autokratija, demokratija


Pionirski grad - Blic Online\nTurniri "Trofej Beograda 2018" u hokeju na travi i bridžu biće održani za vikend u prestonici, pod pokroviteljstvom Sekretarijata za sport i omladinu.\nGaraža kod Pionirskog parka uskoro dobija LIFT\nRadovi na ugradnji lifta u garaži „Pionirski park” počeli su danas i sada će osobe sa invaliditetom moći da je koriste, najavio je za TV Pink gradski menadžer Goran Vesić.\nEkološko takmičenje "Prljavo ili čisto - nije isto"\nJavno komunalno preduzeće "Gradska čistoća" organizovaće 3. novembra republičko takmičenje Eko-kviz "Prljavo ili čisto-nije isto" u Pionirskom gradu.\nPOSLE "VELIKOG BRATA" iz Pionirskog grada iseljavaju i SKVOŠ TERENE\n"Dečja nedelja" u Pionirskom gradu: Druženje sa Minjom Subotom\nMuzičko-scenskih program u kome učestvuje oko 250 mališana očekuje posetioce SRC "Pionirski park" u petak, od 11 do 13.30, gde se obeležava "Dečja nedelja".\nDECA ULAZE U KUĆU VELIKOG BRATA Pionirski grad će dobiti bazen i 11 novih paviljona\nSportsko-rekreacioni centar "Pionirski grad" ima velike planove za budućnost.\nViši sud u Beogradu ukinuo je danas pritvor bivšem direktoru "Pionirskog grada" Miroslavu Lazoviću i još četvoro osumnjičenih za zloupotrebe u SRC "Pionirski grad", koji su uhapšeni u akciji "Rezač" krajem 2015.\nUSPAVANA LEPOTICA Mališani glume u predstavi da skupe novac za decu iz Zvečanske\nU Sportsko-rekreativnom centru "Pionirski grad" u sredu, 23. decembra, u 13 sati biće održana humanitarna predstava "Uspavana lepotica". Prihod ostvaren kupovinom karata po ceni od 500 dinara biće doniran Centru za zaštitu odojčadi, dece i omladine u Zvečanskoj ulici.\nPIONIRSKI GRAD: Obeležen svetski dan deteta\nViše od 100 mališana predškolskog uzrasta iz 17 beogradskih opština proslavljali su danas od 11 sati svoj dan uz pesmu, recitacije i igru u Pionirskom gradu.\nJovanović: Velika ulaganja i smanjnje duga vidljivo su poboljšali izgled "Pionirskog grada"\nNakon dužeg vremena, svaki posetilac „Pionirskog grada” može primetiti promene koje su se u poslednjih nekoliko meseci desile na prostorima koje zauzima ovaj sportsko-rekreativni centar.\nNakon četiri meseca rekonstrukcije Pionirskom gradu vraćen stari sjaj\nPionirski grad ponovo je postao grad. Posle više od 30 godina dobio je nove saobraćajnice, pešačke i trim staze, svetiljke, dečija igrališta i vežbaonice, a opet su mu se vratili đaci, rekreativci i penzioneri.\nMali:Pionirski grad postaje mesto koje pamtimo iz detinjstva\nGradonačelnik Beograda Siniša Mali posetio je danas Sportsko-rekreativni centar "Pionirski grad" koji je nedavno rekonstruisan i na simboličan način ponovo vraćen deci kojoj je i namenjen, i uverio se da se tom centru "vraća stari sjaj", saopšteno je danas iz gradske uprave.\n"Moram da svirnem na sirenu": Deca uživala u otvaranju Pionirskog grada\nMališani iz 12 beogradskih osnovnih škola uživali su danas u Pionirskom gradu gde je pored otvaranja čuvenog kompleksa namenjenog najmlađima, deci bilo omogućeno da se kroz predstavu edukativnog karaktera upoznaju sa radom kako "Parking servisa", tako i drugih gradskih preduzeća. Ono što je na decu ostavilo najjači utisak jeste predstavljanje policije.\n"Prionirski grad" je ponovo vraćen najmlađima!\nU prostorijama rekonstruisanog SRC „Pionirski grad” počeo je dečji program, a organizovana je i predstava edukativnog karaktera na temu bezbednog ponašanja dece.\nRekonstruisani SRC "Pionirski grad" otvara vrata posetiocima\nGradonačelnik Beograda Siniša Mali i gradski menadžer Goran Vesić prisustvovaće otvaranju rekonstruisanog SRC "Pionirski grad" i predstavi edukativnog karaktera na temu bezbednog ponašanja dece, kojoj će prisustvovati oko 400 ucenika nižih razreda.\nMilosavljević: Vratimo Pionirski grad deci!\nU SRC „Pionirski grad” u toku su pripremni radovi za asfaltiranje staza u sklopu potpune rekonstrukcije i adaptacije ovog najvećeg beogradskog sportskog centra namenjenog deci, a danas su radove na postavljanju osvetljenja obišli pomoćnik gradonačelnika Borko Milosavljević i sekretar za sport i omladinu Slavko Gak.\n"Šta znaš o saobraćaju" 10. maja u Pionirskom gradu\nGradsko takmičenje osnovaca o poznavanju saobraćaja "Šta znaš o saobraćaju" biće održano u nedelju, 10. maja, u Pionirskom gradu.\nGradsko pravobranilaštvo provera sve ugovore "Pionirskog grada"\nGradsko pravobranilaštvo proverava ugovore koje je SRC "Pionirski grad" i poslednjih 10 godina potpisao sa drugim pravnim licima, izjavila je danas gradski javni pravobranilac Katarina Žeželj.\nAleksandar Jovičić: Ugovor Infostana i Pionirskog grada primer korupcije\nFunkcioner SNS Aleksandar Jovičić izjavio je danas da primer kapilarne korupcije koja se odigravala u Beogradu predstavlja i ugovor JKP Infostan i SRC "Pionirski grad" iz aprila ove godine. Jovičić je objasnio da je JKP "Infostan" napravio ugovor o konzorcijumu sa tri privatne firme, a zatim je sklopljen ugovor sa "Pionirskim gradom" o zakupu prostora.\nOdržana druga trka "Košutnjak Challenge Race 2013"\nDruga po redu zabavna trka sa preprekama – "Košutnjak Challenge Race 2013" održana je danas u Pionirskom gradu u Košutnjaku.\nIzazov trka sa preprekama u subotu na Košutnjaku\nU subotu 19. maja sa početkom u 12 časova ispred Pionirskog grada na Košutnjaku startovaće prva izazov trka sa preprekama u Srbiji, "Košutnjak Challenge Race".


da...ljudi su divna i razumna vrsta Ako se to zove covek(taj i njemu slichni),ja onda zelim da mene nazivaju zivotinjom....uvreda je nazivati dobre ljude isto kao i ovakve zlotvore...\nOriginal postavio Tiamat Otrov progoreo asfalt\nObozavam otrove koji progore asfalt. Odgovorite sa citatom\nOriginal postavio Paganko Obzirom na izvor, ne bi me cudilo da je prica prenaduvena i uvelicana.\nprica nije naduvana, iako licno nisam videla od dve devojke sam cula da je vise nesrecnih lutalica umiralo po gornjem delu naselja u koji sa psom vise ne zalazim vec sam prinudjena da setam po decjim igralistima u nadi da tu manijaci nece smeti da truju! cula sam i da je uginula predivna zuta kerusa koja je bila sterilisana i koju su cuvali ljudi iz ulaza godinama, jedno divno stvorenje takodje da su otrov ubacili na terasu u prizemlju i tako otrovali jednog psa koji je hvala bogu preziveo!\nOriginal postavio NatasaNatasa Da li kod nas uopšte postoji neki zakon koji štiti nas vlasnike i sve ljubitelje životinja od ovakvih ljudi????\nOriginal postavio alal sto je najcrnje, cula sam da neke komsije navodno znaju ko je to uradio, ali nece a kazu...\nOriginal postavio Tsuymish to nije nista cudno i verujem da zaista ima onih koji nece da kazu...\nOriginal postavio Tsuymish pa ima ljudi koji hrane pse na ulici i znaju ko je bacao otrov a plase se da ce ako kazu ko je,taj trovac njima uraditi nesto...


Danas potpisivanje granskog Kolektivnog ugovora za oblast rudarstva - Privredna štampa\nUgovor će, u ime Vlade Federacije BiH, potpisati federalni ministar energije, rudarstva i industrije Nermin Džindić i predsjednici Sindikata radnika rudnika Federacije BiH Sinan Hasić i Sindikata radnika rudara u Federaciji BiH Sefer Mušanović.\nPotpisivanju će prisustvovati premijer Federacije BiH Fadil Novalić, predstavnici pregovaračkih delegacija kao i predstavnici rudnika s područja Federacije BiH i JP Elektroprivrede BiH, koji su, također, kad je to bilo potrebno učestvovali u pregovaračkom procesu.\nUsvajanjem novog Zakon o radu uspostavljena je obaveza da svi važeći granski kolektivni ugovori budu usaglašeni s njegovim odredbama u roku od tri mjeseca od dana stupanja na snagu Zakona. U skladu sa ovim, pregovori za novi granski kolektivni ugovor za oblast rudarstva su, na tehničkom nivou, započeti početkom juna 2016, a okončani 5.8.2016. godine, kada su ispregovarani dokument parafirale ovlaštene pregovaračke delegacije.\nRezultat pregovora je novi granski kolektivni ugovor usklađen sa Zakonom o radu i Općim kolektivnim ugovorom koji osigurava zaštitu prava uposlenih u rudarstvu na teritoriji FBiH i jača poslovanje rudnika na tržišnim osnovama. Treba istaći da je novi granski kolektivni ugovor rezultat kompromisa i da štiti ključna prava radnika uposlenih u rudnicima.\nZa razliku od važećeg kolektivnog ugovora koji je u primjeni već 10 godina (od 2007. godine), vrijeme trajanja predloženog novog kolektivnog ugovora je jedna godina, što daje mogućnost i Vladi i sindikatima da prate njegovu primjenu i usklađuju ga s rezultatima poslovanja rudnika. Važno je naglasiti i da su pregovori vođeni uz visok stepen tolerancije i uvažavanje socijalnog dijaloga s ciljem jačanja partnerskih odnosa Vlade FBiH i sindikata, a time i stvaranja pretpostavki uspješnijeg poslovanja rudnika i očuvanja radnih mjesta.\nJP Elektroprivreda BiHKolektivni ugovorVlada FBiH


IRIG: Idealno mesto za budućnost | Autonomija\nNiko, pa ni sami čelnici i glavni ljudi opštine ne mogu da se otrgnu utisku da je Irig, kada je u pitanju položaj, jedna od najidealnijih vojvođanskih opština. Opština Irig se nalazi u centralnom delu Srema, na južnim obroncima Fruške gore, malo izdvojena i skrajnuta, ali je saobraćajno relativno dobro povezana sa većim centrima, pre svega sa Novim Sadom i Beogradom. Nalazi se na glavnom magistralnom putu Novi Sad-Šabac, i u blizini železničkih veza i auto-puteva. Blizu je auto-put Beograd-Zagreb, sa druge strane planine dostupan je i auto-put prema Subotici i Budimpešti, a dobro je povezana i sa celom Fruškom gorom i njenim značajnim izletištima. Međunarodni aerodrom u Surčinu udaljen je svega 50 kilometara od Iriga.\nDobar geografski položaj meri se i činjenicom da većim delom svoje teritorije Irig leži u Nacionalnom parku Fruška gora, da se tu nalazi banjsko odmaralište u Vrdniku, sa lekovitom, termalnom vodom, kao i da se na njenoj teritoriji nalaze vredni kulturno-istorijski spomenici i manastiri. Razvijen je i vinski turizam, koji je veoma popularan među posetiocima Vojvodine. Kao što je i očigledno, a tako stoji i u Strategiji razvoja Opštine Irig od 2014. do 2020. godine, turizam kao privredna delatnosti je na njenoj teritoriji prepoznat kao jedan od “prioriteta i nosilaca ekonomskog razvoja zajednice”.\nIrig noću: Turizam kao privredna delatnosti je jedan od “prioriteta i nosilaca ekonomskog razvoja zajednice” (Foto: Turistička organizacija Iriga)\nU poslednjih deset godina u ovoj opštini pokrenuti su određeni projekti koji bi trebali da zaista i iskoriste ovaj jedinstveni potencijal. Banja Vrdnik je dobila novi hotel, unutrašnjost banje je u nekoliko navrata renovirana, uglavnom novcem koje je obezbedila Pokrajinska vlada. Sekretarijat za zdravstvo i Sekretarijat za sport i omladinu te vlade ove godine su obezbedili sredstva u iznosu od 21 milion dinara za izgradnju dva nova otvorena bazena u Banji Termal, a završetak radova očekuje se krajem juna ili početkom jula 2015. godine. Urađeni su i određeni infrastrukurni radovi u blizini banje za potrebe novoizgrađenog hotela, a najveći investitori dolaze iz privatnog sektora. Činjenica da ova opština još uvek nije jedan od turističkih lidera u Vojvodini jeste poražavajuća, posebno za meštane, koji bi nakon devastacije navećih privrednih subjekata, spas od lošeg ekonomskog statusa mogli pronaći u ovoj delatnosti. Prema podacima Republičkog zavoda za statistiku, u prvom kvartalu 2015. godine prosečna neto zarada u Opštini Irig bila je na samom dnu vojvođanske lestvice i iznosila je 32.150 dinara, dok je republički prosek u istom periodu bio 42.714. Manje od 30.000 mesečno zarađivali su samo stanovnici Plandišta, Kovačice i Alibunara.\nPutevi propali, ulična rasveta ne radi\nGlavni turistički centar opštine – Banja Vrdnik, i pored velikog napretka ipak je mesto u kojem su putevi propali, ulična rasveta u nekim delovima ne radi, prodavnice i ugostiteljski objekti su malobrojni, a osnovne potrebe turista, kao što su bankomati, brza poštanska usluga ili informativni centar, jedva da postoje, a da ne govorimo o uslugama kao što su „rent a car”, turističke ture, iznajmljivanje bicikala, itd. Jednostavnim pozivom Autobuske stanice u Novom Sadu postaje jasno da ne postoji ni autobuska linija koja bi zainteresovane posetioce prevezla do ovog banjskog odmarališta. Bez obzira na to, stanovnici se sve više okreću turizmu, pa je u Vrdniku sve više privatnih prenoćišta, planinskih kućica za odmor i soba za noćenje.\nOpštine sa ovakvim potencijalom imale su u budžetu EU projektovanom za period 2007. do 2013. godine mogućnost za finansiranje projekata koji se tiču unapređenja turizma. U pitanju su sredstva u okviru druge komponente IPA, koja se koriste za jačanje prekogranične saradnje kroz zajedničke lokalne i regionalne inicijative. Cilj je unapređenje privrednog i društvenog razvoja, kroz razmenu iskustava, obuke, finansiranje konkretnih ideja i slično, a oblasti na koje se fondovi ove komponente odnose su, između ostalog, životna sredina, prirodno i kulturno nasleđe, kultura i turizam.\nBanja Vrdnik: Nemoguće je razvijati turizam bez elementarne infrastrukture\nPrema finansijskom okviru EU za period 2007-2013 godine, za drugu komponentu je izdvojeno oko 350 miliona eura za zemlje kandidate i potencijalne kandidate za članstvo. Od navedenog iznosa Srbija je za projekte u okviru druge IPA komponente imala na raspolaganju oko 70 miliona evra.\nIz evropskih fondova samo dva projekta\nU periodu od 2007. do 2013. godine opština Irig sprovela je svega dva projekta koje je finansirala EU. Iz ugla evropskog novca, opština se bavila dvema veoma važnim oblastima, a to su razvoj komunalnog menadžmenta i unapređenje stanja u ovoj oblasti kada se radi o opštinskom servisu za građane, kao i jačanje usluga lokalne zajednice kada se radi o deci sa invaliditetom i njihovim porodicama.\nPrvi projekat pod nazivom Razvoj komunalnog menadžmenta i organizacije Opštine Irig finansiran je iz Exchange 1 programa EU i odnosio se na razvoj ljudskih resursa. Opština je bila nosilac, a partner iz EU na realizaciji projekta bila je opština Arhus iz Danske. U okviru ovog projekta razvijen je Strateški plan za opštinske usluge, nova organizaciona šema komunalnog menadžmenta bazirana na IT sistemu, a sve to kroz razmenu iskustava sa EU ekspertima. Poseban akcenat stavljen je na edukaciju i podizanje kapaciteta zaposlenih u opštinskoj upravi, koji su upoznati sa standardima i načinom rada u Evropskoj uniji.\nIrig je bio partner i na projektu Razvoj i jačanje usluga lokalne zajednice za decu sa invaliditetom i njihovim porodicama. Nosilac ovog projekta bila je Stara Pazova, a osim Iriga učestvovali su i Pećinci i Ruma. Novac iz fonda namenjenog socijalnoj inkluziji iskorišten je za mapiranje korisnika i porodica sa decom sa invaliditetom, kojima je obezbeđena pomoć psihologa, logopeda, dve negovateljice i vozača. Ovaj projekat sproveden je u periodu 2007. do 2008. godine.\nKao svoje neuspehe na polju privlačenja novca iz bespovratnih EU fondova u ovom periodu Opština je navela tri predloga projekta koji nisu prošli drugi krug ocenjivanja, i to: „Prekogranična valorizacija vinogradarstva i vinarstva”, “Vino istok – Integrisan i održivi razvoj vinske oblasti sa geografskim poreklom (Srem)” i projekat “Tko ako ne ja”.\nObuka i kapaciteti nedovoljni\nOsnovni problemi za sprovođenje projekata koji se finansiraju iz fondova Evropske unije koji su u periodu 2007. do 2013. godine bili dostupni Srbiji i lokalnim samoupravama, u Irigu, ali i mnoštvu drugih opština u Vojvodini, bili su nedovoljni kapaciteti za njihovo kreiranje i sprovođenje. Jedan od gorućih problema manjih sredina je nedostatak znanja, odnosno stučnjaka za određenu oblast koja je za njih prioritetna. Osim toga, radnici u opštini, naviknuti na potpuno drugačije sisteme rada nego što je projektno finansiranje, žale se na nedostatak menadžerskih veština za projekte finansirane od strane EU. – Mala lokalna samouprava, nema dovoljno kadrova, nije oformljen projektni tim za izradu predloga projekata – naveli su iz ove opštine.\nU Opštini Irig 2008. godine je osnovana služba koja ima zadatak da se bavi lokalnim ekonomskim razvojem kao Služba za privredu i lokalni ekonomski razvoj. Prema podacima Centra za ravnomerni regionalni razvoj ova kancelarija ima tri zaposlena, a u opštini su naveli da na pripremi i sprovođenju projekata radi svega jedna osoba. Među problemima koji se odnose na sprovođenje projekata naveli su i različite administrativne procedure sa obe strane ovog finansijskog lanca, kao posledica neusklađenosti sistema Srbije sa EU.\nPreporuke za unepređenje stanja i povećanja broja projekata\nEU je opredelila sredstva i za sledeći period, odnosno od 2014. do 2020. godine; jasno je da je potrebno aktivnije koristiti sredstva, pre svega u okviru pet IPA komponenata. Prva od njih pruža mogućnost za razvoj kapaciteta i znanja, a upravo se na nedostatak kapaciteta i znanja lokalne samouprave, u najvećem broju, žale. Prema uvidu u upitnik, koji su opštine popunjavale u okviru našeg istraživanja uočljivo je da one nemaju ideje i predloge kako bi mogli da reše svoje slabosti, jer smo u najvećem broju slučajeva ostali uskraćeni za ovaj odgovor.\nRešenja koja je u jednom od projekata koristila i Opština Irig su, između ostalog, fondovi za tehničku pomoć i tvining, uz pomoć kojih opštine mogu prevazići probleme koje su navele. Tehnička pomoć odnosi se na konsultantske usluge za pripremu različitih dokumenata, njihovo sprovođenje, obuku kadrova, pripremu projektne dokumentacije i slično. Tvining (twinning) obezbeđuje angažovanje stručnjaka iz država članica EU (tvining savetnici), na specifičnim projektima. Oba problema, odnosno nedostatak obučenosti i stručnjaka za određene oblasti, Opština Irig je navela kao prepreke u sprovođenju projekata.\nVrlo lako će zatim obučeni kadrovi uz pomoć stručnjaka moći da se posvete korišćenju novca koji im je namenjen kroz investicione projekte ili grantove. A nakon ulaska Srbije u EU, ako se to ikada desi, biće dostupni i mnogo ozbiljniji, komplikovaniji, ali i suštinski veoma važni strukturni fondovi, čija svrha je da se smanje razlike u razvijenosti novih i starih članica. Oni će omogućiti da se pokrenu opsežni radovi na modernizaciji, na primer, infrastrukture. Iskustva Bugarske i Rumunije, kao mlađih članica EU, pokazala su da su problemi koji usporavaju korišćenje ovih fondova u samoj organizaciji zemlje – pre svega nedostatku iskustva. Za Srbiju će biti interesantan i primer Hrvatske koja je tek godinu dana članica ove zajednice.\nU svakom slučaju, treba biti spreman!


MyCity » Vesti » Najkvalitetniji život u Cirihu\nPoslao: 10 Apr 2006 14:04\nLondon -- Cirih je prvi na spisku 200 svetskih gradova koji nude najkvalitetniji život, slede Ženeva i kanadski Vankuver.\nLondonski Fajnenšel Tajms prenosi rezultate istraživanja firme Merser Hjuman Risors Konsalting, po kojem su Budimpešta na 74. mestu, a Ljubljana na 80.\nPoeni su dodeljivani na osnovu lične bezbednosti, zdravstvenih ustanova, škola, javnog saobraćaja i drugih službi. Najbolje su prošli evropski gradovi, koji zauzimaju sedam od prvih deset mesta na rang listi.\nFajnenšel Tajms ocenjuje da nije iznenađujuće što se na poslednjem mestu liste nalazi Bagdad , prenosi Radio Bi-Bi-Si.\nPoslao: 10 Apr 2006 15:31\nKo ne zna, jos bi i poverovao\nPoslao: 19 Maj 2006 04:20\nTamo se umire od dosade.\nDa VIDIMO KAKO BI IZGLEDALA LISTA GDE JE NAJDINAMICNIJI\nKorisnici trenutno na forumu: _Petar, _Rade, A.R.Chafee.Jr., cenejac111, cvrle312, ekser222, Georgius, Hektor, KUZMAR, Milan A. Nikolic, nadjas_515, nema_veze, ostoja, sabros, Sale.S, shone34, Tas011, Taso, trajkoni018, vobo, Yellow Pinky, zoranis


Održana tematska grupa MODS-a “Socijalno uključivanje i smanjenje siromaštva” - Mreža organizacija za decu Srbije\nOdržana tematska grupa MODS-a “Socijalno uključivanje i smanjenje siromaštva”\nU sredu, 26. maja 2021. godine održan je sastanak tematske grupe MODS- „Socijalno uključivanje i smanjenje siromaštva“. Sastanak je održan u Beogradu, u prostorijama socijalnog preduzeća Centra za integraciju mladih – Kafe bar 16. Ovo je bila prilika da se članice ove tematske grupe sastanu i razgovaraju o nekoliko važnih tema iz ove oblasti.\nSastanak je realizovan u okviru projekta “Pokreni se” koji je dobio podršku projekta Vlade Švajcarske „Zajedno za aktivno građansko društvo – ACT“, koji sprovode Helvetas Swiss Intercooperation i Građanske inicijative.\nKooordinatorka tematske grupe „Socijalno uključivanje i smanjenje siromaštva“ Mina Lukić iz Centra za integraciju mladih je u uvodnom delu sastanka predstavila relevantne informacije iz oblasti socijalne zaštite iz Srbije i Evropske unije (kao predstavnik MODS-a u Eurochild).\nU nastavku je predstavljen projekat MODS-a “Pokreni se” koji za cilj ima aktivno uključivanje dece i mladih iz marginalizovanih grupa u formiranje politika za smanjenje nejednakosti u društvu, kao i glavne aktivnosti na projektu. Više o projektu „Pokreni se“ možete pronaći na sledećem linku.\nSastanak je nastavljen predstavljanjem Programa ekonomskih reformi – ERP koji je prepoznat kao jedan od ključnih dokumenata koji određuje strukturne reforme u procesu evropskih integracija, s posebnim osvrtom na strukturnu reformu koja se tiče socijalne zaštite i socijalnog uključivanja.\nSaša Stefanović, direktor MODS-a, je potom upoznao članice sa zajedničkim pristupom i razumevanjem participacije dece a u nastavku i sa Laboratorijom za socijalne inovacije namenjene kvalitetnijem životu porodica i dece sa teškoćama u razvoju.\nU nastavku se diskutovalo na temu nejednakosti među decom i razmatrane su mere koje mogu doprineti njenom smanjenju.\nNa sastanku su učestvovali predstavnici iz sledećih organizacija članica MODS-a: Centar za socijalno preventivne aktivnosti GriG iz Beograda; EduLink iz Aranđelovca; Centar za proizvodnju znanja i veština – CPZV iz Novog Sada i Centar za integraciju mladih iz Beograda.\n#ACTprojekat #ACTekipa #AKTivniZajedno #ACTgrant #AKTivniGradjani #AKTivneZajednice\nnejednakost Prava deteta siromaštvo Socijalna zaštita\nTakmičenje za najbolju dečju karikaturu „Mali Pjer“\nOdržan tematski društveni dijalog


Erdogan stiže u Berlin i najavljuje veliku promenu - Sputnjik Srbija\n11:53 21 Jul 2019\n16:19 23.09.2018 Preuzmite kraći link\nPredsednik Turske Redžep Tajip Erdogan rekao je danas da predstojećom posetom Nemačkoj planira da ojača ekonomske i političke veze s tom zemljom.\n„Prioritet moje posete Nemačkoj biće potpuno napuštanje perioda koji traje poslednjih godina u našim političkim odnosima“, rekao je Erdogan, prenosi Tanjug pozivajući se na Rojters.\nErdogan planira da poseti Nemačku između 27. i 29. septembra, a pre toga će prisustvovati zasedanju Generalne skupštine UN u Njujorku, koja počinje 24. septembra.\nOdnosi između Nemačke i Turske pogoršali su se posle pokušaja državnog udara u Turskoj 2016. godine, posle čega je na desetine hiljada ljudi pritvoreno, uključujući i neke nemačke državljane.\nU Nemačkoj živi oko tri miliona Turaka, što je najveća dijaspora u svetu.


Stižu investitori da zaposle sve Nišlije – NovostiDana.rs\nStižu investitori da zaposle sve Nišlije\nProtestujem protiv ovog sajta i načina na koji omalovažavate odluku predsednika Tomislava Nikolića da, pored ostalih, povodom Dana državnosti Srbije odlikuje i predstavnike trideset dve prijateljske zemlje sa bratskog nam kontinenta.\nNegodujete zašto nije nagrađen niko sa juga Srbije, dakle ni iz Niša.\nSprdate se što su nagrađene škole i „fakultet “ koje je sa uspehom završio voljeni nam predsednik, otkrivši u pozne dane čari nauke.\nJoš tražite da budu nagrađene neke gimnazije iz Niša čiji su srednjoškolci dobili medalje na svetskim takmičenjima znanja (pa valjda je deci i obaveza da uče kad već idu u školu)!\nKoliko tek treba da bude nagrađena visokoškolska ustanova koja motiviše čoveka da na pragu sedme decenije toliko zavoli nauku da mu, pored napornog stranačkog rada, nije teško padalo da do sitnih jutarnjih sati bdije nad knjigama o ekonomiji i inženjerskom menadžmentu i sa uspehom polaže ispite bez da se i pojavljuje na istim.\nI šta još kritikuje vaš „informativni“ sajt?\nTo što je predsednik nagradio trideset dve strane zemlje za koje su samo najbolji nastavnici geografije čuli.\nJa međutim ne sumnjam da stručnjak za ekonomiju i menadžment najbolje zna sa kojim zemljama treba uspostaviti saradnju kako bi se pokrenula posrnula srpska privreda.\nTako je jedan od nagrađenih i Manuel Pinto, predsednik nadaleko čuvene Demokratske Republike Sao Tome i Prinsipe.\nPa šta se Srbiji lepše moglo desiti?\nPosle tog mudrog predsedničkog poteza znam da je sledeći korak dolazak brojnih privrednih delegacija i potencijalnih investitora iz Sao Tome i Prinsipe kako bi videli gde sve da ulože kapital željan oplodnje u perspektivnoj Srbiji.\nŠta će to dalje značiti…\nPokrenuće se točak razvoja, a kada se sever Srbije napuni investitorima iz Sao Tome i Prinsipe, onda će Saotomeiprinsipci krenuti na jug, a tada dolazi naše vreme.\nOtvaraće se fabrike koje će zaposliti svih 40 hiljada nezaposlenih Nišlija, gradiće se hoteli gde će u luksuzu uživati Saotomeiprinsipci kako im na pamet ne bi padalo da ikada napuste Srbiju.\nAli, kako će biti i investitora koji će više voleti toplinu porodičnog doma od luksuznih hotela, ja sam već počeo da preuređujem jednu sobu kako bi primio bar dva Saotomeiprinsipca. Jedva čekam da ih ugostim, a prethodno upoznaću se sa svim detaljima o Saotomeiprinsipcima…samo još da konsultujem Internet da li išta zna o njima. Ako ne zna, pitaću mog predsednika…on je pametniji i od Interneta!\nbudući zaposleni Nišlija Milutin Simić\nPovezanoDemokratska Republika Sao Toma i Prinsipe, kolumna, Milutin Simić, Nagrade za Afrikance, Niš, odlikovanja\n19. фебруара 2016. at 00:55\nNikolić je predsednik svih građana Srbije, a na izborima je pobedio vašeg Tadića, i nije u redu što ne pokazujete minimum poštovanja prema svom predsedniku. A i toga kada je diplomirao ne treba da se stidi. Čovek se uči dok je živ!


NAJSTROŽA KAZNA: Severnokorejac osuđen na smrt streljanjem zbog krijumčarenja serije "Squid Game" : Nadlanu.com\nFoto: Netflix - YouTube/PrintScreen\nNAJSTROŽA KAZNA: Severnokorejac osuđen na smrt streljanjem zbog krijumčarenja serije "Squid Game"\nObjavljeno 27. nov 2021. / 10:00:17\nMladić koji je u Severnu Koreju prokrijumčario Netfliksovu seriju "Squid Game" navodno je osuđen na smrt pošto su vlasti uhvatile grupu srednjoškolaca kako gleda snimak, prenosi Radio slobodna Azija (RFA).\nMladi Severnokorejac, učenik, navodno će biti pogubljen od strane streljačkog voda jer je u zemlju doneo kopiju popularne serije. Rečeno je da se on vratio iz Kine sa digitalnom verzijom južnokorejske hit serije na skrivenom USB fleš disku.\nOva serija inače nije bila dostupna gledaocima u Kini, ali je i dalje popularna zahvaljujući piratskim veb lokacijama.\nPORAST BROJA STANOVNIKA: Na planeti će 1. januara 2022.…\nInače, u decembru 2020. godine Severna Koreja je donela zakon o "eliminaciji reakcionarne misli i kulture", koji zabranjuje unošenje i širenje kulturnog materijala poput filmova, predstava, muzike i knjiga u zemlji. Namera ove odluke je pre svega da se spreči širenje sadržaja iz Južne Koreje i Sjedinjenih Država, a oni za koje se utvrdi da su distribuirali ili konzumirali podležu kažnjavanju.\nPrema "Netfliksovom" izveštaju o zaradi u trećem kvartalu 2021. godine "Squid Game" se po gledanosti nalazi na prvom mestu u 94 zemlje i gledana je u 142 miliona domova širom sveta posle samo mesec dana prikazivanja.\nilegalno gledanjejužna korejakaznekinakrijumčarenjenetflixserijaseverna korejasmrtSquid Gamezatvor


SRBIJA: DO SADA VIŠE OD 508.000 GRAĐANA PRIMILO PRVE DOZE VAKCINA | Hayat.ba\nSRBIJA: DO SADA VIŠE OD 508.000 GRAĐANA PRIMILO PRVE DOZE VAKCINA\nU Srbiji je do sada više od 508.000 građana primilo prvu dozu vakcine protiv koronavirusa, 19.000 je i revakcinisano, a blizu milion građana izrazilo je želju za imunizacijom, izjavio je danas direktor Kancelarije za informacione tehnologije i e-Upravu Mihailo Jovanović, javlja AA.\nRevakcinacija je ozbiljan logistički posao i poruka građanima je da u isti dan kada su primili vakcinu posle tri nedelje treba da prime i revakcinu. Dva dana pre toga dobiće i poruku i idu na isto mesto gde su primili prvu dozu”, objasnio je Jovanović za Radio-televiziju Srbije.\nOn je kazao i da će se otvoriti i novi punktovi kako na ista mesta ne bi išli i oni koji primaju prvu dozu i oni koji se revakcinišu.\nGrađani ne treba da brinu, svi koji su se vakcinisali dobiće i revakcinu, a takođe i svi koji su se prijavili, a još nisu dobili poziv biće vakcinisani i revakcinisani – naveo je.\nOn je pojasnio i da svi koji žive i rade u Srbiji imaju pravo na imunizaciju.\n– Pored naših građana, za vakcinu mogu da se prijave i strani državljani koji žive i rade u Srbiji. Oni, međutim, predstavljaju svega osam promila – rekao je Jovanović.


Izetbegović, Dodik i Čović od ambasadora SAD i EU tražili vakcine - Politički.rs\n03/08/2021POLITIKAIzvor: Vesti online\tIzbori u Srbiji najverovatnije će biti održani istovremeno na svim nivoima, i to od 20. marta do 3. aprila sledeće godine. Tako se moglo čuti juče na desetoj rundi međustranačkog dijaloga, kojoj je prisustvovao i predsednik Srbije Aleksandar Vučić, saznaje nezvanično Blic. Ovaj sastanak bio je važan jer je svojevrsna rekapitulacija ranijih devet susreta, a na osnovu dosadašnjih izjava učesnika dijaloga, najviše se pričalo o zastupljenosti u medijima ali i o promeni u izbornom procesu u toku samog izbornog dana. Izvor Blica koji je prisustvovao sastanku kaže da je razgovor prošao u konstruktivnoj atmosferi, i da je iskazana volja da se izađe u susret zahtevima opozicije. “Na osnovu svega što je izrečeno čini se da je vlast spremna na ustupke oko svega što se moglo čuti do sada, pa i dogovora oko cenzusa. Bilo je reči da bi izbori na svim nivoima trebalo da budu održani u isto vreme, u perodu od 20. marta do 3. aprila. Dotakli smo se i tema finansiranja kampanje, i da je je teško ispratiti troškove uz dosadašnji sistem finansiranja, pošto se 20 odsto planiranih sredstava iz budžeta raspoređuje ravnomerno podnosiocima proglašenih izbornih lista, a onda preostalih 80 osto na one koji su prešli cenzus, srazmerno mandatima. Bilo je reči da se taj procenat pomeri, da više novca dobiju podnosioci proglašenih lista”, otkriva izvor Blica. Bilo je reči, navodi naš sagovornik, i o skraćivanju funkcionerske kampanje, ali i o konkretnim stvarima koje se tiču izbornog dana. “Trebalo bi da bude održana zajednička obuka posmatrača izbora, a pored notara i opštinski overitelji će moći da overe prikupljene potpise. Saša Radulović iz pokreta DJB je tražio da se izjednači birački spisak sa spiskom MUP-a, a načelno je ostalo da bi tako moglo i da bude. Insistiralo se i da se obrati pažnja na nepravilnosti oko manjinskih lista”, kaže sagovornik Blica. Pročitajte jošU Ćupriji vanredna situacija zbog poplavaVesić prelazi za tutora Tomi Moni? “Da ga nauči da pljačka ko pravi ministar, a ne ko neka jajara”U Srbiji gotovo duplo više umrlih nego rođenih u januaruSukobi na ulicama Londona: Uhapšeno 10 demonstranata, povređena 4 policajca Like this:Like Loading......\nBAKIR IZETBEGOVIĆBIHDRAGAN ČOVIĆEUMILORAD DODIKVAKCINE\nPoslednji put ažurirano 04/03/2021


NOVE RANGE ROVER SPORT TECHNOLOGIJE\nJedinstveni prekidači na volanu koji su skriveni dok se ne upale, smanjuju broj kontrola unutar kabine i obavljaju niz funkcija. Funkcije koje se redovno koriste, kao što su mediji, mogu se u potpunosti koristiti i podešavati sa volana, u kombinaciji sa interaktivnim displejom za vozača.\nOpcioni sistem zabave na zadnjem sedištu (Rear Seat Entertainment) dolazi uz dva osmoinčna ekrana na dodir,ugradjenih u zadnju stranu prednjeg naslona za glavu ili deseto inčni ekran osetljiv na dodir visoke rezolucije.Oba ekrana dolaze sa WhiteFire® digitalnim bežičnim slušalicama, HDMI, mobilnim HD linkom, USB konektorom\nInControl sistem za prepoznavanje glasa razume govorne instrukcije kako biste mogli da komunicirate sa vašim vozilom i aplikacijama,da uputite poziv ili da izaberete muzičku numeru,bez gubitka koncentracije pri vožnji.\nPro Services pružaju informacije o protoku saobraćaja u realnom vremenu i obezbeđuju navigaciju "od vrata do vrata", tj od tačke A do tačke B.\nKoristite Protect kako bi snimili putovanja, na daljinu proverili nivo goriva, sa lakoćom pronašli parkirano vozilo ili proverili da niste ostavili možda otvoren prozor. Ova usluga uključuje i funkciju Optimised Land Rover Assistance (optimizovana Land Rover asistencija).\nPrvoklasna Trifield™ 3D tehnologija uzdiže kružni zvuk na veći nivo. Signature audio sistem uključuje 23 zvučnika kao i jedan dual chanenel sabvufer. Neverovatno autentičan, ovaj sistem pruža nezaboravan osećaj unutar kabine.\nIGUIDE (Uskoro )\nELEKTRONSKI AKTIVNI DIFERENCIJAL I SISTEM KOJI USPORAVA OKRETANJE UNUTRAŠNIH TOČKOVA U KRIVINAMA (TORQUE VECTORING)\nTorque Vectoring obezbeđuje responsivno, kontrolisano kretanje u krivinama i omogućava lako savladavanje čak i najizazovnijih krivina. Prilikom skretanja, elektronski diferencijal i kočioni sistem u vozilu konstantno vrše ravnomernnu distribuciju obrtnog momenta između sva 4 točka.\nOva funkcija prati dinamično ponašanje modela Range Rover Sport i interveniše kako bi se postigla maksimalna stabilnost vozila. Dinamička kontrola stabilnosti smanjuje obrtni momenat motora i primenjuje odgovarajuće kočenje kako bi korigovala smer kretanja vozila.\nSistem za smanjenje brzine (Speed Lowering)* koristi elektronsku suspenziju vazduha kako bi se smanjio aerodinamični zastoj i potrošnja goriva pri kretanju u većim brzinama tako što se vozilo spušta za 15mm od normalne visine kada dostigne brzinu kretanja od 105km/h.\n*Nije dostupno kod suspenzije sa namotajima.\nVozila koja imaju oba sistema, Terrain Response 2 kao i Elektronski activni diferencijal, dobijaju platformu za dodatna podešavanja - tzv. Dinamički program, koji vrši podešavanja suspenzije kako bi se ostvarila bolja kontrola vozila uz lakše upravljanje.\nHitno kočenje može da pomogne u sprečavanju sudara sa drugim vozilima ili pešacima. Ukoliko se detektuje potencijalni sudar napred, na displeju se prikazuje upozorenje, i time se vozaču daje na znanje da reaguje. Ukoliko vozač ne reaguje, sistem sam koči kako bi umanjio ozbiljnost mogućeg sudara.\nPaket za pomoć vozaču\nOpciona funkcija grejanja i hlađenja zadnjeg sedišta dostupna je kako bi se putnicima obezbedio optimalan komfor bez obzira na spoljnu temperaturu.\nRange Rover sport dolazi sa dve opcione plug utičnice i 5 USB portova raspoređenih unutar kabine. Tako da, bez obzira gde sedite Vi ili vaši putnici, svako mođe da dobije pristup portu i napuni bateriju na telefonu ili priključi neki eksterni uređaj za zabavu.\nOva funkcija dolazi u okviru paketa dodatne opreme, i omogućava vozaču da podešava različitu jačinu i boju rasvete, tj. Da menja ambijent unutar kabine vozila kako bi ga prilagodio trenutnom raspoloženju. Na ekranu na dodir odaberite boju - na raspolaganju vam je 10 boja.\nGREJANJE NA DALJINU I PEMPIRANJE KLIME\nRange Rover Sport je dostupan sa elektro podesivim kvakama na svim vratima. Ovo omogućava kontrolu poslednjih 6mm u dužini vrata i "meko"zatvaranje vrata.\nMeridian je registrovani zaštitni znak Meridian Audio Ltd. Trifield i uredjaj tri polja je zaštitni znak kompanije Trifield Productions Ltd. Karakteristike i njihova dostupnost mogu se razlikovati po specifikaciji vozila i tržišta.


Vreme i dalje hladno, sneg štiti useve - Vesti\nVreme i dalje hladno, sneg štiti useve\nObilnije padavine očekuju se u sredu i četvrtak, 9. i 10. januara, uz povećanje visine snežnog pokrivača, naročito na jugozapadu, jugu i jugoistoku Srbije.\nPrema prognozi vremena za period do 16. januara koju je objavio Republički hidrometeorološki zavod Srbije, u našoj zemlji se 8. januara očekuje hladno vreme sa jakim jutarnjim mrazem, a tokom dana, uz postepeno povećanje oblačnosti, biće uslova za pojavu kiše koja se ledi na tlu, prvo na severu i zapadu Srbije.\nDo subote 11. januara prognozira se pretežno oblačno i hladno vreme povremeno sa snegom. Obilnije padavine očekuju se u sredu i četvrtak, 9. i 10. januara, uz povećanje visine snežnog pokrivača, naročito na jugozapadu, jugu i jugoistoku Srbije.\nU periodu od 12. do 16. januara očekuje se malo toplije vreme sa maksimalnom dnevnom temperaturom u granicama višegodišnjeg proseka, uz slabljenje jutarnjih mrazeva. Uz česta prolazna naoblačenja biće uslova za pojavu kiše, susnežice i snega. Prema prognoziranim vrednostima SPI-1 na celoj teritoriji Srbije preovladavaće normalni uslovi vlažnosti.\nU proteklom periodusnežni pokrivač bio je dovoljne visine da pruži dobru termičku zaštitu od veoma niskih temperatura i jakih mrazeva. U sloju zemljišta gde se nalazi korenov sistem ozimih kultura i krmnih leguminoza nije bilo temperatura koje bi ih ugrožavale.\nUto 08 Januar, 2019 17:39\nOblaci, sneg, minus, a krajem meseca i novo zahlađenje\nTagovi: vreme hladno sneg useve\nOdvodnjavanje skupo zbog dugova i nepravilnosti u katastru


Predsjednik Čubrilović čestitao novoizabranom predsjedniku Narodne skupštine Republike Srbije Ivici Dačiću | NSRS\nPredsjednik Narodne skupštine Repblike Srpske Nedeljko Čubrilović čestitao je danas novoizabranom predsjedniku parlamenta Srbije Ivici Dačiću, rukovodstvu i svim poslanicima Dvanaestog saziva Narodne skupštine Republike Srbije.\n„U ime Narodne skupštine Republike Srpske i svoje ime, Vama, novoizabranom rukovodstvu i svim poslanicima Narodne skupštine Republike Srbije upućujem iskrene čestitke sa željom da uspješno vodite parlament u interesu države Srbije, zaštite njenog suvereniteta i integriteta, a na dobrobit svih njenih građana“, stoji u čestitki predsjednika Čubrilovića.\nPredsjednik Čubrilović izrazio je uvjerenje da će biti nastavljena dosadašnja uspješna međuparlamentarna saradnja Narodne skupštine Srbije i Narodne skupštine Republike Srpske.\n„Saradnja sa Narodnom skupštinom Srbije za nas je najvažniji i najkonkretniji oblik međuparlamentarne saradnje koji smo do sada ostvarili. Parlamenti Republike Srpske i Srbije, kao i njihova radna tijela, intenzivno sarađuju, sastaju se u kontinuitetu i razmjenjuju iskustva i učvršćuju saradnju koja je od obostranog interesa“, ističe Čubrilović u svojoj čestitki.\nPredsjednik Čubrilović je izrazio očekivanje da će, u Banjoj Luci, biti održan naredni sastanak Komisije za saradnju Narodne skupštine Srbije i Narodne skupštine Republike Srpske, čija je prva sjednica održana u Beogradu, u februaru ove godine.\nNavedena Komisija formirana je u skladu sa potpisanim Memorandumom predsjednika dviju skupština iz 2018. godine i predstavlja najviši i najsveobuhvatniji oblik institucionalne saradnje koji ima Narodna skupština Republike Srpske.\n„Poštovani predsjedniče Dačiću, još jednom, Vama i svim izabranim narodnim poslanicima Dvanaestog saziva Narodne skupštine Republike Srbije želim uspješan rad na donošenju zakona i drugih akata koji će omogućiti brži napredak i razvoj Srbije, u interesu svih njenih građana“, ističe se u čestitki predsjednika Čubrilovića.


Oren: Izreael će odbiti eventualnu međunarodnu istražnu komisiju\nIzraelski ambasador u SAD Majkl Oren rekao je danas da Jerusalim neće prihvatiti da međunarodna komisija istraži upad izraelskih komandosa na brod sa humanitarnom pomoći za Gazu.\n"Odbacujemo istražnu komisiju. Razgovaramo sa administracijom američkog predsednika Baraka Obame o načinu na koji će se odvijati naša istraga", rekao je Oren.\nIzraelski zvaničnik nešto ranije je izjavio da je generalni sekretar UN Ban Ki Mun predložio uspostavljanje višenacionalne istražne komisije.\nPočetkom sedmice izraelski komandosi su se presreli brodove koji su prevozili humanitarnu pomoć u Pojas Gaze, pri čemu je poginulo devet turskih državljana, među kojima je i jedan sa dvojnim američkim državljanstvom.\nIzrael je saopštio da neće dozvoliti da nijedan brod dođe do Pojasa Gaze zbog blokade koja je uvedena kako bi se spreečilo da oružje dođe na teritoriju koja je od 2007. godine pod kontrolom Hamasa.


E-novine: Usamljeni glasovi razuma - Fond za humanitarno pravo/Humanitarian Law Center/Fondi për të Drejtën Humanitare | Fond za humanitarno pravo/Humanitarian Law Center/Fondi për të Drejtën Humanitare\n/Informisanje/Aktuelno o tranzicionoj pravdi/E-novine: Usamljeni glasovi razuma\nE-novine: Usamljeni glasovi razuma\n„Prve reakcije političara na Deklaraciju Evropskog parlamenta su neprimerene – oni ne razumeju šta znači odgovornost za nedela u prošlosti i šta bi u simboličkom smislu značilo da Srbija, prihvatanjem ovog akta, otvori prostor za sećanje na sve žrtve zločina. Ne razumeju da je to jedini mogući način da Srbija izađe iz zarobljeništva prošlosti“, kaže Nataša Kandić\nNataša Kandić, izvršna direktorka Fonda za humanitarno pravo, podseća u razgovoru za e-novine da su u junu 2005. nevladine organizacije tražile donošenje Deklaracije o priznavanju žrtava genocida, ali ona nije došla ni na dnevni red Skupštine Srbije.\n„Presudom Međunarodnog suda pravde Srbija je obavezana da uhapsi sve optužene za genocid u Srebrenici i pronađe način za obeležavanje počinjenog genocida. Srbija je sve to zanemarila i nijednim gestom nije pokazala svest o obavezi koju kao država i društvo imamo. Stoga je ovo od smene Miloševićevog režima najvažnija prilika da vlasti u Srbiji, usvajanjem Deklaracije Evropskog parlamenta i proglašavanjem 11. jula danom sećanja na genocid u Srebrenici, pokažu da su odlučne da prekinu nasleđe iz prošlosti i da grade demokratsku Srbiju na principima vladavine prava i poštovanja ljudskih prava. Ovim činom Srbija bi bila inicijator izgradnje zajedničkog pamćenja na teritoriji bivše Jugoslavije, time bi se otvorio prostor za zajedničko sećanje na sve žrtve ratnih zločina. Prve reakcije političara na Deklaraciju Evropskog parlamenta su neprimerene – oni ne razumeju šta znači odgovornost za nedela u prošlosti i šta bi u simboličkom smislu značilo da Srbija, prihvatanjem ovog akta, otvori prostor za sećanje na sve žrtve zločina. Ne razumeju da je to jedini mogući način da Srbija izađe iz zarobljeništva prošlosti“, kaže Nataša Kandić.\nVojvođanka – Regionalna zenska inicijativa i Festival o ljudskim pravima –VIVISECTfest\nBorka Pavićević, direktorka Centra za kulturnu dekontaminaciju, kaže za e- novine da je Srbija 2005 ispustila istorijsku šansu.\n„Mi smo na desetogodišnjicu srebreničkog masakra predložili Skupštini Srbije Deklaraciju o osudi genocida. Da je prihvaćen predlog nevladinih organizacija, položaj ove države ne bi bio ovakav kakav jeste. Smisao ovoga što je usvojio Evropski parlament je da se ustanovi datum sećanja, a mi bismo morali da promenimo odnos prema genocidu i fašizmu”, naglašava Borka Pavićević.\nNataša Mićić, potpredsednica Liberalno demokratske partije, u izjavi za „Politiku“ kaže:\n„Tužno je da je Evropski parlament doneo takvu odluku pre srpskog parlamenta s obzirom na to da je Srbija u vezi sa odgovornošću za genocid u Srebrenici. To je još jedan pokazatelj koliko živimo mimo sveta. I kao Građanski savez i kao LDP dva puta smo podnosili inicijativu da se usvoji deklaracija kojom bi se osudio zločin u Srebrenici i naravno da se pozitivno izjašnjavamo o tome što je uradio Evropski parlament. A negativno u smislu što ovde ne postoji nikakva svest o tome da je potrebno da mi to institucionalno osudimo kroz parlament.“\n„Srbija, zapravo, stalno zaostaje u prihvatanju realnosti kakva je činjenica da su počinjeni genocid i ratni zločini. Reakcija Evropskog parlamenta je zakasnela, ali je vrlo važna, a Srbija koja ima odgovornost učinila je sve da minimizira svoju krivicu. Zato se taj zločin više ne naziva zločinom genocida, već ratnim zločinom. Nikakav gest Srbija nije učinila da se izvini Bošnjacima, naprotiv, zločini se veštački izjednačavaju”, kaže za e-novine Sonja Biserko, predsednica Helsinškog odbora za ljudska prava u Srbiji.\nAndrej Nosov, predsednik Inicijative mladih za ljudska prava, izjavio je za „Politiku“: „Odluka Evropskog parlamenta je dobra jer se Evropa na taj način suočava sa sopstvenom odgovornošću za genocid u Srebrenici. S druge strane, to je bitno i za balkanske države. To je prilika za nas na Balkanu, a posebno za Srbiju, da preispitamo odnos prema svojoj kulturi sećanja. Jer ovaj dan sećanja podrazumeva i da nikada ne zaboravimo sva zlodela iz oružanih sukoba na prostoru bivše Jugoslavije. A Srebrenica svakako predstavlja najmonstruozniji događaj posle Drugog svetskog rata na tlu Evrope“, kaže Nosov.\nŽarko Korać, predsednik Socijaldemokratske unije i narodni poslanik, podseća u razgovoru za e-novine da je „masakr u Srebrenici najteži pojedinačni zločin u Evropi posle Drugog svetskog rata, a u dve presude Haškog suda označen je kao genocid”.\n„Dugo pošto nas ne bude srebrenički zločin će ostati kao naša sramota, posebno zbog toga što u Srbiji ima još dosta ljudi koji glavnog egzekutora ovog zločina Ratka Mladića zovu herojem. Podsećam da su poslanici Srpske radikalne stranke za govornicom u skupštini pokazivali njegove postere i goovorili da je skupština njegova sigurna kuća”, ističe Korać.\nNaš sagovornik kaže da ga ne čude reakcije u Srbiji koje se svode na ćutnju i prećutkivanje, što je svojevrsni spomenik Miloševićevoj politici iz devedesetih.\n„Svi koji danas brane tu politiku treba da znaju da je odluka Evropskog parlamenta konačna presuda toj politici, ali i da njome odgovornost svih nas nije umanjena. Svako će morati da se s tim suoči u skladu sa svojom savešću”, kaže Žarko Korać.\nPosted On 29th November 2012 ~ Comments Off on Kandić: Presuda očekivana, ne znači da nije bilo zločina\nOslobađajuća presuda za Ramuša Haradinaja,Idriza Baljaja i Ljaha Brahimaja je bila očekivana, pogotovu što je suđenje ponovljeno samo u šest tačaka, ali ona ne znači da nije bilo zločina.


Riješiti probleme humanitarnih udruženja RS | Banjaluka.net\nRiješiti probleme humanitarnih udruženja RS\nOd velike je važnosti da RS ima udruženja čiji je aktivizam usmjeren ka pomoći i zaštiti najosjetljivijih populacionih grupa, a Vlada je okrenuta ka rješavanju problema s kojima se oni susreću u svom radu, zaključak je jučerašnjeg sastanka Željke Cvijanović, predsjednice Vlade RS, i predstavnica više nevladinih udruženja.\nPredstavnice nevladinog sektora upoznale su predsjednicu sa poteškoćama sa kojima se suočavaju u svom humanitarnom djelovanju i aktivnostima.\nBožica Živković-Rajilić, predsjednica Udruženja žena žrtava rata RS, poslije sastanka rekla je kako pozdravlja potez premijerke da se udruženjima na čijem su čelu žene pomogne u daljem radu.\nOvo udruženje je uprkos teškoj situaciji ostvarilo značajne rezultate, monografija o ženama žrtvama rata na dva jezika se završava, mnoge članice su prošle razne kurseve, a otvaranje pet područnih kancelarija koje će služiti za prikupljanje podataka o ženama žrtvama rata je u završnoj fazi.\nIz DEC “Svjetlice” kažu kako je njihov cilj bio da upoznaju nadležne sa svojim aktivnostima, ali i problemima sa kojima se susreću porodice djece s poteškoćama u razvoju.\n-Veoma nam je važno da je premijerka prepoznala probleme, a organizacijom ovog sastanka omogućila nam je da ukažemo na koje načine smatramo da sistem može da podrži porodice djece i osoba s poteškoćama u razvoju. Naš cilj jeste institucionalna podrška kroz sistem- kazala je Željka Perišić, koordinator u ovom udruženju.\nNa sastanku su učestvovali i predstavnici Saveza za rijetke bolesti RS, Saveza žena oboljelih od raka dojke “Iskra” i Udruženje za pomoć licima s autizmom “Djeca svjetlosti”, kao i Jasmina Davidović, ministrica porodice, omladine i sporta, Lejla Rešić, ministrica lokalne uprave i samouprave, te Mirjana Lukač, direktorica Džender centra RS.


Kako vam izrada mobilnih aplikacija može unaprediti poslovanje | *nbgcreator\nVaš proizvod ili usluga na dohvat ruke ciljanog klijenta - izrada mobilnih aplikacija\nKada se malo osvrnemo u ne tako davnu prošlost, primetićemo da je jedno od revolucionarnih otkrića na polju tehnologije, koje nam je u ogromnoj meri olakšalo život, bilo pronalazak i razvoj mobilnih telefona. Kako je vreme odmicalo i tehnologija se razvijala, ove spravice su potpuno prevazišle osnovnu funkciju, pa danas možemo raditi na njima, završavati obaveze, koristiti ih za zabavu ili kao pomagala u svakodnevnom životu. Ono što je napravilo ogroman skok u napred i učinilo da ne možemo zamisliti svakodnevicu bez mobilnih telefona jesu mobilne aplikacije.\nDanas postoji ogroman, gotovo neograničen broj mobilnih aplikacija – tržište je preplavljeno, tako da na bukvalno svaku temu koje se setite možete pronaći barem nekoliko njih. Zato ukoliko želite da obogatite svoje poslovanje ponudivši svojim klijentima mobilnu aplikaciju, morate napraviti kvalitetan proizvod koji će se istaći u moru sličnih. Izrada mobilnih aplikacija je definitivno postao biznis kojim se mnogi bave, tako da prilikom izbora kompanije kojoj ćete pokloniti poverenje, detaljno se informišite i odlučite za onu koja poseduje iskustvo I uspeh u radu, garantujući pružanje kvalitetnog proizvoda.\nOsvojite klijenta kvalitetnim proizvodom\nAplikacija koja privlači i zadržava pažnju korisnika mora se isticati pre svega kvalitetnom izradom, gde su prvo što korisnik primeti dizajn i brzina rada. Sve mobilne aplikacije izrađuju se za ciljnu grupu, čije navike, želje i potrebe poznajete. Prema tome, ispunite ih! Ukoliko je aplikacija informativnog karaktera – pružite tekstove kvalitetnog sadržaja, sa tačnim informacijama, obrađujući aktuelne teme. Ukoliko se bavite prodajom ili pružanjem usluga, od velike je važnosti pouzdanost, rad bez grešaka i brzo učitavanje jer korisnici moraju imati poverenja u aplikaciju kako bi koristili vaše usluge putem nje. Uvek imajte na umu činjenicu da vaši korisnici imaju veliki broj aplikacija instaliranih na svom telefonu i da je potrebno da vaša aplikacija nudi takvu korist i poverenje koji će probuditi u korisniku želju da je instalira i koristi.\nIOS i Android mobilne aplikacije stvaraju loyalty kod postojećih korisnika\nIzrada mobilnih aplikacija može imati različitu svrhu. Postoje aplikacije koje plasiraju uspešne kompanije kako bi pružile dodatni ugođaj i olakšanu komunikaciju svojim korisnicima. Tu su i one koje tek treba da pomognu kompaniji u proboju na tržištu, osvajajući potpuno nove korisnike, dok se mobilne aplikacije izrađuju i kako bi zaposlenima određene kompanije olakšale rad.\nUkoliko imate razrađen posao i postojeće klijente koji već koriste vase usluge, pružanjem kvalitetne aplikacije olakšavate komunikaciju i saradnju sa njima. Na taj način poboljšavate odnos i izgrađujete loyalty, a znamo da je lojalan korisnik definitivno predstavlja najviši cilj svakog poslovanja.\nKvalitetna izrada mobilnih aplikacija + kvalitetan marketing = proboj na tržištu\nIzrada mobilnih aplikacija koje tek treba da se probiju na tržištu, osvajajući potpuno nove potencijalne korisnike, definitivno predstavlja najteži zadatak. Potrebno je pružiti maksimum stručnosti i kreativnosti uz potpunu posvećenost ostvarivanju cilja. Ukoliko želite da vaša aplikacija od nultog položaja i potpune anonimnosti osvoji i zadrži pažnju korisnika, ona zaista mora imati sve kvalitete koje jedan prosečan korisnik zahteva. Pa i u tom slučaju, u ovakvoj konkurentnosti kakvu danas imamo, cilj je gotovo nemoguće ostvariti bez kvalitetnog marketinga. Naime, postoje dva načina na koje potencijalni korisnici dolaze do aplikacije – pretražuju je koristeći Google Play ili App Store, gde se zahvaljujući kvalitetu izrade I korisnosti opredeljuju baš za vašu, ili nailaze na reklamnu kampanju koja ih vodi njenom instaliranju. Opšte je poznato da u današnjem digitalnom svetu načina za plasiranje reklamne kampanje ima zaista mnogo. Prilikom izbora bilo bi dobro da poznajete ciljnu grupu kojoj je aplikacija namenjena, što će vam pomoći da odaberete najbolji kanal reklamiranja, kao i da kreirate kampanju tako da što efikasnije privuče pažnju i izazove željenu reakciju ciljne grupe.\nNaravno, mobilne aplikacije često se izrađuju i u cilju unapređenja internih procedura i poslova, kako bi zaposlenima u okviru kompanije omogućile olakšanu komunikaciju i poslovanje. Ovo je sigurno polje gde na atraktivnost dizajna ne treba trošiti previse truda, dok preglednost i brzina rada treba da budu na najvišem nivou.\nIako je izrada mobilnih aplikacija postala sve rasprostranjeniji biznis kojim se mnogi bave, malo je aplikacija koje su stekle veliku popularnost i još veći broj korisnika. Ukoliko se ozbiljno želite upustiti u trku osvajanja ciljnih klijenata putem mobilne aplikacije, ovaj posao poverite nekome ko će znati dobro da ga uradi. Kvalitet uvek nađe put do uspeha, pa se tom idejom vodite prilikom izbora kvalitetne kompanije koja će izraditi aplikaciju za vas.\nTagovi: izrada mobilnih aplikacija, unapredjenje poslovanja,